Dit het onder die vaandel van Wiele vir Liefdadigheid plaasgevind en kos en ander noodsaaklikhede is vir behoeftige diere ingesamel.
Anton Meyer, die organiseerder, het gesê die geleentheid was 'n groot sukses en is deur meer as 100 mense bygewoon.
Hy het Wiele vir Liefdadigheid in 2015 as 'n nie-winsgewende inisiatief begin om mense in nood te help.
"Ek het besluit om twee geleenthede elke jaar te hou - die eerste naweek in Junie vir Odin en die eerste naweek in Desember vir PDSA. Deur die jaar, help ons ook vir Cats Garden Route / Furever Cats."
Benewens kos en komberse, is geld ingesamel vir medikasie en ander benodighede. Hy het die publiek en privaat ondernemings bedank want sonder hulle sou die geleentheid nie kon plaasvind nie.